Saab JAS 39 Gripen

Saab JAS 39 Gripen ( 'grifonas') - 4+ kartos naikintuvas, sukurtas Švedijos įmonėje Saab („AB Svenska Järnvägsverkstädernas Aeroplanavdelning“), pasižymintis vienais mažiausių eksploatacinių kaštų.

Operatoriai 
2020 m. šis naikintuvas buvo naudojamas Švedijos, Čekijos (14 vnt.), Vengrijos (14 vnt.), Brazilijos (1 vnt.), Pietų Afrikos (26 vnt.) bei Tailando (12 vnt.) karinėse oro pajėgose. 2022 m. liepos mėn. pageidavimą įsigyti JAS 39 pareiškė Ukraina, nors planus gaminti licencines kopijas ši šalis turėjo jau prieš 2019 m.

Lietuvoje 
JAS 39 Gripen naikintuvais buvo ginkluotas 2009 m. antroje pusėje Baltijos oro policijos misiją vykdęs Čekijos KOP dalinys, pakeitęs Danijos KOP dalinį.

Konstrukcija ir gamyba 
Orlaivis pagamintas pagal 1979 m. Švedijos KOP paskelbtą universalaus kovinio lėktuvo, galinčio vykdyti keleto tipų misijas, specifikaciją JAS (šved. ett jakt-, attack- och spaningsflygplan - Jakt (naikintuvas, oro mūšiai), Attack (žemės paviršiaus taikinių ataka iš oro), Spaning (žvalgyba)). 

Saab pasiūlė lengvą, vienmotorį, vienvietį, aerodinamiškai nestabilų vidursparnį lėktuvą, sukonstruotą pagal aerodinaminę schema „antis“.

Lėktuvo gamybai Švedijos privačios ir valstybinės įmonės - Saab-Scania, LM Ericsson, Svenska Radioaktiebolaget, Volvo Flygmotor ir Försvarets Fabriksverk (Švedijos kariuomenės pramonės padalinys) 1980 mn. įkūrė bendrą korporaciją Industrigruppen JAS (IG JAS, "JAS Pramonės grupė").

Pirmasis JAG 39 skrydis įvyko 1988 m.; pirmasis serijinis orlaivis buvo pristatytas 1993 m. Į ginkluotę lėktuvas priimtas 1996. 2003 m. pradėtas eksploatuoti modernizuotas variantas. 2019 m. pradėta gaminti atnaujinta modifikacija.

Radaras 
Gripen naudoja modernų PS-05/A implusinį Doplerio "X-band" tipo radarą, sukurtą Ericsson ir GEC-Marconi.

Eksploataciniai kaštai 
Gynybos analitikai pativrtina gamintojo teiginius, jog JAS 39, lyginant su analogiškais kitų gamintojų produktais, pasižymi vienais mažiausių eksploatacinių kaštų (skrydžio valandos kaina).

Galerija

Išnašos

Bibliografija 
 Frawley, Gerard. The International Directory of Military Aircraft, 2002-2003. London: Aerospace Publications Pty Ltd, 2002. ISBN 1-875671-55-2.
 Griffiths, Dave. "AFM Evaluates the Gripen." Air Forces Monthly, No. 144, March 2000.
 Höga flygtimkostnader? Inte med Gripen". Flygrevyn No. 8. Stockholm: Flygrevyn Förlags AB. 2021. p. 23.
 Lake, Jon. "Gripen C/D" (Supplement). Air International. London: Key Publishing Ltd., July 2008.
 Lindqvist, Gunnar and Bo Widfeldt. Rikets flygplanköp - JAS 39 Gripen . Nässjö, Sweden: Air Historic Research AB, 2003. ISBN 91-973892-5-0.
 Saurabh Joshi (12 September 2014). "Why fighter operating costs matter". StratPost. 
 Spick, Mike. "Saab JAS 39 Gripen". The Great Book of Modern Warplanes. St. Paul, Minnesota: MBI Publishing Company, 2000. ISBN 0-7603-0893-4.
 The Jets for Ukrainian Air Force Have Already Been Decided And It Is Not the F-16: Tips From the Pentagon And Copenhagen | Defense Express". en.defence-ua.com.
 Williams, Mel (ed.). Superfighters, The Next Generation of Combat Aircraft. London: AIRtime, 2003. ISBN 1-880588-53-6.
 Winchester, Jim (ed.). "Saab JAS 39 Gripen." Modern Military Aircraft (Aviation Factfile). Rochester, Kent, UK: Grange Books plc, 2004. ISBN 1-84013-640-5.

Nuorodos 
 Oficialus Saab Gripen fighter puslapis 
 SAAB GRIPEN  Greg Goebel's Oro Vektoriuose
 Gripen Čekų armijos puslapyje

Saab JAS 39 Gripen
Švedijos ginkluotosios pajėgos
Saab orlaiviai
Monoplanai
Vidursparniai